Aaron Gordon
Aronas Adisonas Gordonas (angl. Aaron Addison Gordon, g. 1995 m. rugsėjo 16 d.) – JAV krepšininkas, žaidžiantis NBA lygoje besivaržančioje Denverio „Nuggets“ komandoje. Vienerius metus žaidė koledžo krepšinį Arizonos universitete, o 2014 m. NBA naujokų biržoje jį ketvirtuoju šaukimu pasirinko Orlando „Magic“. Gordonas išgarsėjo kaip vienas geriausių visų laikų NBA dėjimų konkurso dalyvių: 2016 m. jis pralaimėjo artimą dvikovą Minesotos „Timberwolves“ žaidėjui Zach LaVine, o 2020 m. nežymiai pralaimėjo Portlando „Trail Blazers“ krepšininkui Derrick Jones Jr. 2021 m. kovo 25 d. Orlando „Magic“ iškeitė Gordoną ir Gary Clark į Denverio „Nuggets“ mainais į Gary Harris, R. J. Hampton ir būsimą pirmojo rato pasirinkimą.